section_heading: Vojna karijera
paragraph_text: U kolovozu 1900. Bernhardi je unaprijeđen u čin general bojnika, nakon čega u travnju 1901. postaje zapovjednikom 30. pješačke brigade sa sjedištem u Strasbourgu koji se tada nalazio u sastavu Njemačkog Carstva. Navedenom brigadom zapovijeda do travnja 1904. kada dobiva čin general poručnika i zapovjedništvo nad 7. pješačkom divizijom smještenom u Magdeburgu. U prosincu 1907. postaje zapovjednikom VII. korpusa, dok je u siječnju sljedeće 1908. godine promaknut u čin generala konjice. Bernhardi VII. korpusom zapovijeda do kolovoza 1909. godine kada se umirovljuje.